Document ID: 32011D0540

DEĊIŻJONI TAL-KUMMISSJONI
tat-18 ta’ Awwissu 2011
dwar emendi għad-Deċiżjoni 2007/589/KE fir-rigward tal-inklużjoni ta’ linji gwida tal-monitoraġġ u r-rappurtaġġ tal-emissjonijiet ta’ gassijiet b’effett ta’ serra minn attivitajiet ġodda u gassijiet
(notifikata bid-dokument numru C(2011) 5861)
(Test b’relevanza għaż-ŻEE)
(2011/540/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE (1), kif emendata mid-Direttiva 2004/101/KE (2), mid-Direttiva 2008/101/KE (3) u mir-Regolament (KE) Nru 219/2009 (4), u partikolarment l-Artikoli 14(1) u 24(3) tiegħu,
Billi:
(1)
Id-Direttiva 2003/87/KE tistabbilixxi skema għan-negozjar ta’ emissjonijiet ta’ gass b’effett ta’ serra ġewwa l-Unjoni (minn hawn ’il quddiem imsejħa “l-ETS”).
(2)
Skont l-Artikolu 14(1) tad-Direttiva 2003/87/KE kif emendata mid-Direttiva 2004/101/KE, mid-Direttiva 2008/101/KE u mir-Regolament (KE) Nru 219/2009, il-Kummissjoni adottat id-Deċiżjoni 2007/589/KE li tistabbilixxi linji ta’ gwida dwar il-monitoraġġ u r-rappurtaġġ tal-emissjonijiet tal-gassijiet serra (5).
(3)
Skont l-Artikolu 24(3) tad-Direttiva 2003/87/KE kif emendata mid-Direttiva 2004/101/KE, mid-Direttiva 2008/101/KE u mir-Regolament (KE) Nru 219/2009, il-Kummissjoni tista’, fuq l-inizjattiva tagħha, tadotta l-linji gwida tal-monitoraġġ u r-rappurtaġġ għall-emissjonijiet mill-attivitajiet, l-istallazzjonijiet u l-gassijiet b’effett ta’ serra li mhumiex elenkati fl-Anness I jekk il-monitoraġġ u r-rappurtaġġ ta’ dawn l-emissjonijiet jistgħu jitwettqu b’eżattezza suffiċjenti.
(4)
Skont l-Artikolu 3 tad-Direttiva 2009/29/KE tal-Parlament Ewropew u tal-Kunsill tat- 23 ta’ April 2009 li temenda d-Direttiva 2003/87/KE għat-titjib u l-estensjoni tal-iskema Komunitarja għall-iskambju ta’ kwoti ta’ emissjonijiet ta’ gassijiet serra (6), l-Artikoli 14 u 24 tad-Direttiva 2003/87/KE, kif emendata bid-Direttiva 2004/101/KE, bid-Direttiva 2008/101/KE u bir-Regolament (KE) Nru 219/2009, għandhom jibqgħu japplikaw sal-31 ta’ Diċembru 2012.
(5)
Id-Direttiva 2009/29/KE tinkludi gassijiet u attivitajiet ġodda fl-ETS mill-2013 ’il quddiem. Il-Kummissjoni għandha tadotta linji gwida għall-monitoraġġ u r-rappurtaġġ ta’ emissjonijiet tal-gassijiet b’effett ta’ serra li jirriżultaw minn attivitajiet ġodda u minn gassijiet ġodda bil-għan li attivitajiet bħal dawn ikunu inklużi fl-ETS mill-2013 u possibbilment li jkunu inklużi b’mod unilaterali fl-ETS qabel l-2013.
(6)
Id-Deċiżjoni 2007/589/KE għandha, għalhekk, tkun emendata skont dan.
(7)
Il-miżuri pprovduti f’din id-Deċiżjoni huma skont l-opinjoni tal-Kumitat imsemmi fl-Artikolu 23 tad-Direttiva 2003/87/KE,
ADOTTAT DIN ID-DEĊIŻJONI:
Artikolu 1
Id-Deċiżjoni 2007/589/KE hija emendata kif ġej:
1.
L-Artikolu 1 huwa sostitwit b’dan li ġej:
“Artikolu 1
Il-linji gwida għall-monitoraġġ u r-rappurtaġġ ta’ emissjonijiet tal-gassijiet b’effett ta’ serra mill-attivitajiet elenkati fl-Anness I għad-Direttiva 2003/87/KE, u ta’ attivitajiet inklużi skont l-Artikolu 24(1) ta’ dik id-Direttiva, huma stabbiliti fl-Annessi I sa XIV u XVI sa XXIV għal din id-Deċiżjoni.
Il-linji gwida għall-monitoraġġ u r-rappurtaġġ ta’ dejta dwar tunnellati għal kull kilometru minn attivitajiet tal-avjazzjoni għall-fini ta’ applikazzjoni skont l-Artikoli 3e jew 3f tad-Direttiva 2003/87/KE huma stabbiliti fl-Anness XV. Dawk il-linji gwida huma bbażati fuq il-prinċipji stabbiliti fl-Anness IV għal dik id-Direttiva.”
2.
It-Tabella tal-Annessi u l-Annessi li ġejjin huma emendati kif ġej:
a)
It-Tabella tal-Annessi hija emendata skont l-Anness I għal din id-Deċiżjoni.
b)
L-Anness I huwa emendat skont l-Anness II għal din id-Deċiżjoni.
ċ)
L-Anness II huwa emendat skont l-Anness III għal din id-Deċiżjoni.
d)
L-Anness IV huwa emendat skont l-Anness IV għal din id-Deċiżjoni.
e)
L-Anness V huwa emendat skont l-Anness V għal din id-Deċiżjoni.
f)
L-Anness VI huwa emendat skont l-Anness VI għal din id-Deċiżjoni.
g)
L-Anness VII huwa emendat skont l-Anness VII għal din id-Deċiżjoni.
h)
L-Anness VIII huwa emendat skont l-Anness VIII għal din id-Deċiżjoni.
i)
L-Anness IX huwa emendat skont l-Anness IX għal din id-Deċiżjoni.
j)
L-Anness X huwa emendat skont l-Anness X għal din id-Deċiżjoni.
k)
L-Anness XI huwa emendat skont l-Anness XI għal din id-Deċiżjoni.
l)
L-Anness XII huwa emendat skont l-Anness XII għal din id-Deċiżjoni.
m)
L-Anness XVI huwa emendat skont l-Anness XIII għal din id-Deċiżjoni.
3.
L-Annessi li ġejjin huma miżjudin:
a)
L-Anness XIX huwa miżjud skont l-Anness XIV għal din id-Deċiżjoni.
b)
L-Anness XX huwa miżjud skont l-Anness XV għal din id-Deċiżjoni.
ċ)
L-Anness XXI huwa miżjud skont l-Anness XVI għal din id-Deċiżjoni.
d)
L-Anness XXII huwa miżjud skont l-Anness XVII għal din id-Deċiżjoni.
e)
L-Anness XXIII huwa miżjud skont l-Anness XVIII għal din id-Deċiżjoni.
f)
L-Anness XXIV huwa miżjud skont l-Anness XIX għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-18 ta’ Awwissu 2011.

Labels: 20